CELEX: 32011R0632
Language: sl
Date: 2011-06-29 00:00:00
Title: Izvedbena uredba Komisije (EU) št. 632/2011 z dne 29. junija 2011 o odstopanju od Uredbe (ES) št. 1067/2008 o odprtju in zagotavljanju upravljanja tarifnih kvot Skupnosti za navadno pšenico kakovosti, ki ni visoka kakovost, iz tretjih držav za leto 2011

30.6.2011   
            
            
               SL
            
            
               Uradni list Evropske unije
            
            
               L 170/18
            
         IZVEDBENA UREDBA KOMISIJE (EU) št. 632/2011
   z dne 29. junija 2011
   o odstopanju od Uredbe (ES) št. 1067/2008 o odprtju in zagotavljanju upravljanja tarifnih kvot Skupnosti za navadno pšenico kakovosti, ki ni visoka kakovost, iz tretjih držav za leto 2011
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 144 v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 3(1) Uredbe Komisije (ES) št. 1067/2008 o odprtju in zagotavljanju upravljanja tarifnih kvot Skupnosti za navadno pšenico kakovosti, ki ni visoka kakovost, iz tretjih držav in o odstopanju od Uredbe Sveta (ES) št. 1234/2007 (2) določa, da se letna uvozna kvota 2 989 240 ton razdeli na tri podkvote: 572 000 ton za Združene države Amerike, 38 853 ton za Kanado in 2 378 387 ton za ostale tretje države.
            
         
               (2)
            
            
               Člen 3(3) Uredbe (ES) št. 1067/2008 določa, da se podkvota III 2 378 387 ton za ostale tretje države razdeli na štiri trimesečna podobdobja, ki zajemajo zlasti podobdobje 3 od 1. julija do 30. septembra za količino 594 597 ton in podobdobje 4 od 1. oktobra do 31. decembra za količino 594 596 ton.
            
         
               (3)
            
            
               Da bi v letu 2011 ob upoštevanju položaja na trgu spodbudili nemoteno dobavo žit na trg Unije v skladu s podkvoto III, je treba združiti podobdobje 3 in podobdobje 4 v eno samo podobdobje, ki zajema skupno količino podobdobij 3 in 4, to se pravi 1 189 193 ton.
            
         
               (4)
            
            
               Zato se v letu 2011 odstopi od Uredbe (ES) št. 1067/2008.
            
         
               (5)
            
            
               Za zagotavljanje učinkovitega upravljanja postopka izdaje uvoznih dovoljenj od 1. julija 2011, mora ta uredba začeti veljati dan po objavi v Uradnem listu Evropske unije.
            
         
               (6)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Z odstopanjem od točke (c) člena 3(3) Uredbe (ES) št. 1067/2008 za leto 2011, podobdobje 3 traja od 1. julija 2011 do 31. decembra 2011 in zajema količino 1 189 193 ton.
   Z odstopanjem od točke (d) člena 3(3) Uredbe (ES) št. 1067/2008 se za leto 2011 črta podobdobje 4.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se do 31. decembra 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. junija 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 290, 31.10.2008, str. 3.